**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI,** **14-15 IUNIE 2024**

**HOTĂRÂREA NR. 05**

**privind completarea componenței Consiliului**

**Uniunii Naționale a Barourilor din România**

 *Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

 *Văzând dispozițiile art. 63 alin. (1) lit. b) din Lege și Hotărârea Consiliului Uniunii Naționale a Barourilor din România (în continuare U.N.B.R.) nr. 60/28-29 martie 2024,*

 *În conformitate cu dispozițiile art. 62 alin. (3) și 64 alin. (1), (2) și (3) din Lege, precum și ale art. 84 alin. (1) și (2) din Statutul profesiei de avocat, adoptat prin Hotărârea Consiliului UNBR nr. 64/2011, cu modificările și completările ulterioare,*

 *Având în vedere Hotărârea Congresului Avocaților nr. 05/09-10 iunie 2023 privind alegerea Consiliului Uniunii Naționale a Barourilor din România și vacantarea unui mandat de consilier U.N.B.R. pentru Baroul Hunedoara, ca urmare a finalizării mandatului decanului și alegerii în această funcție a consilierului ales de Congresul Avocaților în 2023,*

*Luând act de anunțul făcut în cadrul Congresului privind faptul că dintre delegații Baroului Hunedoara doar un singur delegat și-a exprimat voința de a deveni consilier UNBR, respectiv, doamna avocat Anca-Aura Trif,*

**H O T Ă R Ă Ş T E:**

 **Art. 1.** – Consiliul U.N.B.R. se completează cu doamna avocat Anca-Aura Trif din cadrul Baroului Hunedoara.

**Art. 2.** – Durata mandatului noului membru al Consiliului U.N.B.R se stabilește potrivit dispozițiilor art. 64 alin. (2) din Lege.

 **Art. 3.** – Prezenta Hotărâre se afișează pe pagina web a Uniunii Naționale a Barourilor din România ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora.

**PREŞEDINTE U. N. B. R.**

**av. Traian-Cornel BRICIU**